ວັນທີ 6 ມັງກອນນີ້, ທ່ານຊິກມາ ກາເບຼ ລັດຖະມົນຕີການກະຊວງການຕ່າງປະເທດເຢຍລະມັນໄດ້ພົບປະກັບທ່ານເມັບລຸດ ຊາວຸໂຊກຼູ ລັດຖະມົນຕີກະຊວງການຕ່າງປະເທດຕວກກີຢູ່ເມືອງກົສລານທາງພາກຕາເວັນຕົກຂອງເຢຍລະມັນ, ສອງຝ່າຍກ່າວວ່າຫວັງຢາກແກ້ໄຂຄວາມຂັດແຍ້ງກັນດ້ວຍການສົນທະນາກັນ, ເຊິ່ງເປັນຄວາມພະພະຍາຍາມອີກເທື່ອໜຶ່ງຂອງເຢຍລະມັນ ແລະຕວກກີເພື່ອຫຼຸດຜ່ອນຄວາມເຄັ່ງຕຶງລະຫວ່າງສອງປະເທດ.
ໃນກອງປະຊຸມຂ່າວຮ່ວມທີ່ຈັດຂຶ້ນໂດຍສອງຝ່າຍ, ທ່ານຊາວຸໂຊກຼູກ່າວວ່າ, ສອງຝ່າຍເຫັນດີ ແລະຫວັງວ່າຜ່ານການສົນທະນາເພື່ອຫຼຸດຜ່ອນຄວາມເຄັ່ງຕຶງລະຫວ່າງສອງປະເທດ ແລະຄວາມຂັດແຂ້ງກັນທີ່ມີຢູ່ໃນປັດຈຸບັນ. ທ່ານກ່າວຕື່ມວ່າ, ຕວກກີຍິນດີເຂົ້າເປັນສະມາຊິກສະຫະພັນພາສີສະຫະພາບເອີລົບອີກເທື່ອໜຶ່ງ.
ໃນກອງປະຊຸມຂ່າວດັ່ງກ່າວ, ທ່ານກາເບຼໄດ້ປະກາດຟື້ນຟູຄະນະກຳມະການເສດຖະກິດຮ່ວມເຢຍລະມັນ-ຕວກກີ, ເຊິ່ງຄະນະກຳມະການດັ່ງກ່າວໄດ້ຢຸດເຊົາ ວຽກຫຼັງຈາກສາຍພົວພັນສອງປະເທດຊຸດໂຊມໂລງ. ທ່ານກາເບຼກ່າວຕື່ມວ່າ, ສອງຝ່າຍຈະທຳຄາວມພະຍາຍາມສຸດຂີດເພື່ອຊອກຫາຜົນປະໂຫຍດຮ່ວມຫຼາຍກວ່າເກົ່າໃນອະນາຄົດ.
ເດືອນກໍລະກົດປີ2016, ຕວກກີໄດ້ເກີດລັດຖະປະຫານທາງການທະຫານ ແຕ່ບໍ່ໄດ້ຜົນ, ຫຼັງຈາກນັ້ນລັດຖະບານຕວກກີໄດ້ດຳເນີນການລົບລ້າງຜູ້ສະໜັບສະໜູນລັດຖະປະຫານ. ສະຫະພາບເອີລົບຕິຕຽນວ່າລັດຖະບານຕວກກີດຳເນີນການປາບປາມຢ່າງຂະໜາດໃຫຍ່ດ້ວຍຂໍ້ອ້າງດຳເນີນຄະດີ. ເດືອນທັນວາປີ 2016, ປະເທດສະມາຊິກສະຫະພາບເອີລົບເປັນເອກະສັນກັນເຫັນດີຢຸດການເຈລະຈາກ່ຽວກັບຕວກກີເຂົ້າເປັນສະມາຊິກສະຫະພາບເອີລົບເປັນການຊົ່ວຄາວ.